L'article 48 de la Llei 9/1993, de 30 de setembre, del patrimoni cultural català, i l'article 17.2 del Decret 78/2002, de 5 de març, del Reglament de protecció del patrimoni arqueològic i paleontològic, preveuen que el Departament competent en matèria de cultura ha de col·laborar en el finançament de determinades intervencions arqueològiques.
Aquesta col·laboració s'instrumenta de diferents maneres, una de les quals pot ser l'atorgament de subvencions a aquestes intervencions.
Des del Departament de Cultura i Mitjans de Comunicació es vol donar suport a la realització d'intervencions arqueològiques o paleontològiques preventives, regulades en l'article 14 i següents del Decret 78/2002.
Per tot això, vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions destinades a la realització d'intervencions arqueològiques i paleontològiques preventives que consten a l'annex d'aquesta Ordre.
1.1 L'objecte d'aquesta línia de subvencions és la concessió de subvencions destinades a la realització d'intervencions arqueològiques i paleontològiques a Catalunya que siguin intervencions preventives d'acord amb l'article 14 del Decret 78/2002, de 5 de març, del reglament de protecció del patrimoni arqueològic i paleontològic.
Podran ser objecte de subvenció les intervencions arqueològiques i paleontològiques descrites en l'article 3.3 del Decret 78/2002.
Les intervencions han d'haver estat autoritzades pel director general del Patrimoni Cultural.
Les intervencions subvencionables seran les que hagin estat autoritzades en el període establert a cada convocatòria i es realitzin en els terminis que s'hi descriguin.
1.2 Les subvencions que es concedeixin han d'estar vinculades a les despeses contretes dins els terminis autoritzats i han d'estar directament relacionades amb l'activitat arqueològica o paleontològica.
S'exclouran els conceptes que no derivin d'aquestes activitats, com els moviments de terres corresponents a l'obra en el context de la qual es desenvolupa la intervenció arqueològica o paleontològica.
Els costos indirectes no són subvencionables.
1.3 Es prioritza subvencionar el cost del personal tècnic i d'elaboració de la memòria científica dels resultats
1.4 Les subvencions que es concedeixen d'acord amb aquestes bases són compatibles amb altres subvencions o ajuts d'altres entitats públiques i privades per a la mateixa finalitat, sens perjudici del que preveu la base 15.
L'import de les subvencions en cap cas pot ser d'una quantia tal que, aïlladament o en concurrència amb altres subvencions o ajuts, superi el cost de l'activitat subvencionada..2 Destinataris/àries
Poden optar a les subvencions les persones físiques i jurídiques (públiques o privades), les agrupacions de persones físiques o jurídiques, així com les comunitats de béns o qualsevol altre tipus d'unitat econòmica o patrimoni separat que hagin promogut amb el seu finançament la realització d'intervencions arqueològiques o paleontològiques en els termes previstos a la base 1.
S'entenen com a promotors als efectes de l'apartat anterior els pagadors de les quantitats pressupostades per a l'execució de la intervenció.
En el supòsit que optin a les subvencions dues o més persones que hagin finançat una mateixa intervenció arqueològica o paleontològica, les seves sol·licituds individuals s'estudiaran conjuntament..3 Requisits
Per poder optar a les subvencions s'hauran de complir els requisits següents:
a) Haver assumit a càrrec propi les despeses de la intervenció arqueològica o paleontològica.
b) Haver sol·licitat un mínim de 3 ofertes de diferents empreses, si l'import d'una de les factures de l'actuació supera la quantitat de 12.000 euros, llevat que no hi hagi en el mercat un nombre suficient d'entitats que facin l'actuació corresponent o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades s'ha de fer d'acord amb criteris d'eficiència i economia i s'ha de justificar expressament en una memòria l'elecció quan no recaigui en la proposta econòmica més avantatjosa.
La documentació que ho acrediti s'haurà de presentar en el moment de la petició de la subvenció i n'estan excloses les administracions públiques..4 Quantia
4.1 La quantia de les subvencions podrà abastar fins al total de la despesa arqueològica o paleontològica realitzada i per determinar-la es tindrà en compte si la Generalitat de Catalunya ja ha concedit altres ajuts per a la mateixa intervenció, o per a altres intervencions del mateix promotor motivades per la mateixa obra o actuació.
4.2 En cas que diversos sol·licitants demanin de manera independent la subvenció per a actuacions que s'efectuïn de manera concurrent sobre una mateixa intervenció, l'import a percebre serà proporcional al finançament realitzat per cada sol·licitant.
4.3 La quantia de la subvenció es determina d'acord amb els criteris de valoració.
4.4 Les subvencions es concedeixen tenint en consideració les disponibilitats pressupostàries..5 Documentació
5.1.a) Documentació comuna a totes les persones destinatàries
a) Còpia del document d'identitat/número d'identificació fiscal de la persona sol·licitant.
No cal que els ens locals i les universitats públiques aportin aquesta documentació
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social.
Si la persona sol·licitant no té la residència fiscal en territori espanyol, cal presentar una declaració responsable on ho faci constar.
Les declaracions s'inclouen en el formulari de sol·licitud.
En el cas d'empresari/ària persona física, el Departament de Cultura i Mitjans de Comunicació comprova d'ofici que estigui donat d'alta en l'impost sobre activitats econòmiques.
La firma de la sol·licitud de subvenció implica l'autorització per fer-ne la comprovació.
g) Dades bancàries de la persona sol·licitant, segellades i signades per l'entitat bancària corresponent.
Aquesta diligència pot ser realitzada sobre la mateixa instància de la sol·licitud de la subvenció o bé en el full de sol·licitud de transferència bancària per a pagaments de la Tresoreria de la Generalitat de Catalunya segons el model editat per la Direcció Genera) de Pressupostos i Tresor i que pot obtenir-se a l'adreça següent d'Internet: http://www.gencat.cat/economia/pressupostos/transfer.doc.
No cal aportar els documents indicats en les lletres a) b) i c) en cas que la persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si la Direcció General del Patrimoni Cultural, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de deu dies hàbils improrrogables.
5.1.b) Documentació específica en funció de les persones destinatàries
Administració local i ens que en depenen:
Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
Certificació de l'interventor/a en què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
En cas d'agrupacions d'entitats locals sense personalitat jurídica, documentació que acrediti que totes les entitats integrants reuneixen els requisits exigits per aquestes bases.
En la sol·licitud s'han de fer constar expressament els compromisos d'execució assumits per cada membre de l'agrupació, així com l'import de la subvenció que ha d'aplicar cadascuna de les entitats, que també tenen la consideració de beneficiàries.
Així mateix, cal aportar l'acord de l'òrgan competent de les diferents entitats de l'agrupació en què es faculta l'ens que l'ha de representar per sol·licitar, gestionar i percebre les subvencions i complir les obligacions que, com a beneficiària, corresponen a l'agrupació.
Fundacions i altres entitats privades sense finalitat de lucre:
Certificació de l'acord de l'òrgan competent on es va aprovar l'activitat per la qual se sol·licita la subvenció.
Certificat de l'òrgan competent en què s'acrediti que hi ha previst crèdit suficient per atendre l'aportació pròpia que preveu el pla de finançament.
Empreses (persones físiques i jurídiques):
Si té 50 o més treballadors/es, declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
Si l'empresa no està sotmesa al compliment d'aquestes normes per la quantitat inferior de treballadors/es, s'ha de presentar una declaració sobre l'exclusió on consti que el nombre de persones treballadores no supera la quantitat indicada.
Declaració acreditativa del compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, en funció de si es tracta d'una empresa que disposi d'establiments oberts al públic o no.
Documentació específica per a altres situacions:
a) En cas d'agrupacions de persones sense personalitat jurídica, documentació que acrediti que tots els integrants reuneixen els requisits exigits per aquestes bases.
En la sol·licitud s'han de fer constar expressament els compromisos d'execució assumits per cada membre de l'agrupació, així com l'import de la subvenció que ha d'aplicar cadascun d'ells, que també tenen la consideració de beneficiaris.
En qualsevol cas, s'ha de nomenar mitjançant document notarial un/a representant o apoderat/ada únic/a de l'agrupació, amb poders suficients per sol·licitar, gestionar i percebre les subvencions corresponents, i complir les obligacions que, com a beneficiari/ària, corresponen a l'agrupació.
b) En el supòsit d'una comunitat de propietaris, la sol·licitud l'ha de presentar la presidència de la comunitat, i cal aportar fotocòpia compulsada de l'acta de la comunitat on s'aprovi la intervenció amb la relació annexa de copropietaris signada per la presidència.
En cas d'altres comunitats de béns o unitats econòmiques o patrimonis separats, s'ha d'aportar el document notarial que acrediti el nomenament d'un/a representant o apoderat/ada únic/a en els termes esmentats en l'apartat anterior.
5.2 Documentació sobre la intervenció:
a) Relació de despeses detallada i signada (en el mateix imprès normalitzat), que haurà d'incloure clarament i detallada els diferents conceptes de la despesa directament relacionada amb l'arqueologia, quantificats.
Caldrà relacionar i identificar el finançament extern, és a dir tots els ajuts i contribucions econòmiques vinculats a la intervenció, especificant les característiques i el motiu d'aquestes aportacions, a qui s'ha adreçat la petició i quines han estat concedides.
En el cas que la intervenció estigui en curs o no s'hagi iniciat encara, la relació de despeses serà substituïda per un pressupost el més detallat possible i d'acord amb el programa de treballs.
b) Documentació acreditativa d'haver sol·licitat un mínim de 3 ofertes de diferents empreses, si l'import d'una de les factures de l'actuació supera la quantitat de 12.000 euros, llevat que no hi hagi en el mercat un nombre suficient d'entitats que facin l'actuació corresponent o llevat que la despesa s'hagi efectuat abans de la sol·licitud de la subvenció.
S'ha de justificar expressament en una memòria l'elecció quan no recaigui en la proposta econòmica més avantatjosa.
No cal que aportin aquesta documentació les administracions públiques..6 Sol·licituds
Les sol·licituds, segons el formulari normalitzat facilitat per la Direcció General del Patrimoni Cultural, s'han de presentar a la seu d'aquest organisme (carrer de la Portaferrissa, núm. 1-3, de Barcelona), als altres registres generals del Departament de Cultura i Mitjans de Comunicació, com ara als seus serveis territorials o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat es pot obtenir a l'adreça d'Internet http://www.gencat.cat/cultura/subvencions i a la seu de la Direcció General del Patrimoni Cultural (carrer de la Portaferrissa, núm. 1-3, de Barcelona)..7 Termini de presentació de sol·licituds
Les sol·licituds es prioritzen d'acord amb els criteris següents:
a) Intervencions motivades per prescripcions o requeriments del Departament de Cultura i Mitjans de Comunicació o d'altres administracions públiques per a la salvaguarda de jaciments arqueològics i paleontològics no incoats, declarats ni catalogats en els planejaments municipals: fins a 10 punts.
b) Intervencions que es duguin a terme en indrets declarats o incoats com a Bé Cultural d'Interès Nacional en la categoria de zona arqueològica o paleontològica: fins a 5 punts.
c) Intervencions que es duguin a terme en indrets declarats o incoats com a Espai de Protecció Arqueològica: fins a 5 punts.
d) Intervencions que es duguin a terme en indrets declarats Bé Cultural d'Interès Local o en els que estiguin catalogats pel planejament municipal: fins a 4 punts..9 Procediment de concessió i tramitació
9.2 L'òrgan instructor és la Direcció General del Patrimoni Cultural.
Les sol·licituds són analitzades per un òrgan tècnic de la Direcció General, per a l'estudi i l'avaluació de les sol·licituds presentades.
La composició d'aquest òrgan tècnic és:
Presidència: el/la cap del servei competent en matèria de patrimoni arqueològic i paleontològic.
La valoració de les sol·licituds s'efectua en aplicació dels criteris establerts a la base 8
La proposta de resolució ha de ser motivada i fonamentar-se en l'aplicació dels criteris de valoració de la base 8.
El director o directora general del Patrimoni Cultural elevarà la proposta de resolució a la persona titular del Departament de Cultura i Mitjans de Comunicació.
L'incompliment dels requisits o del termini de presentació de sol·licituds establerts en aquestes bases suposa la inadmissió de la sol·licitud.
La manca de presentació de qualsevol dels documents que preveu la base 5 en el termini establert i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, el director general del Patrimoni Cultural ha de resoldre sobre la inadmissió o el desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes a comptar de la recepció de la notificació..10 Resolució i notificació
10.1 La concessió de les subvencions es fa per resolució del/de la conseller/a de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
10.2 Amb la fermesa de la resolució de concessió de la subvenció, s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..11 Forma de pagament
El pagament de la subvenció es tramita de la manera següent:
a) El 80% es tramita a partir de la concessió de la subvenció.
Per al pagament d'aquesta bestreta no s'exigeix la prestació de garantia per part del/de la beneficiari/ària.
b) El 20% restant es tramita un cop justificada la despesa feta i la realització de l'activitat, la qual cosa s'ha de justificar en els termes que estableix la base 12..12 Justificació
12.1 Els/Les beneficiaris/àries han de presentar a la Direcció General del Patrimoni Cultural, amb data límit el 31 d'octubre de l'any de la convocatòria corresponent, excepte en el cas que la convocatòria prevegi un termini diferent, els originals (no s'admeten còpies compulsades) dels justificants de la despesa efectuada juntament amb un escrit de presentació on es relacionin aquests.
La justificació també es pot presentar a les mateixes dependències que preveu la base 6.
Un cop comprovats els justificants originals, aquests seran retornats als beneficiaris.
S'ha de justificar la despesa efectuada i els justificants admissibles han de ser preferentment factures.
En cas que l'obtenció de factures sigui raonablement difícil, la despesa podrà ser justificada per altres documents de valor probatori equivalent, fet que s'haurà de motivar per part del/de la beneficiari/ària i ser acceptat per la Direcció General del Patrimoni Cultural.
Cal acreditar també l'import i la procedència dels fons amb què s'ha finançat l'actuació subvencionada, exclosa la subvenció del Departament de Cultura i Mitjans de Comunicació, d'acord amb l'article 30.4 de la Llei general de subvencions.
Les corporacions locals i els ens públics podran substituir la presentació d'originals pel lliurament d'una certificació, emesa per l'interventor o interventora en el cas dels ens locals, o bé emesa per l'òrgan econòmic equivalent en la resta de casos.
En el cas d'optar per aquesta forma de justificació, el certificat haurà de contenir la relació detallada i individualitzada de les despeses, amb el número i data de factura, perceptor de la despesa, import del pagament i totes les altres circumstàncies identificatives, agrupant-les per conceptes i amb detall dels totals parcials i del definitiu.
La despesa s'ha de justificar en relació als conceptes i imports previstos al pressupost que va donar lloc a la subvenció, així com en relació a la resolució de concessió si s'hagués fet alguna restricció d'aquests conceptes.
12.2 Les persones beneficiàries també han de presentar el certificat emès per la Tresoreria de la Seguretat Social d'estar al corrent de les obligacions davant d'aquest organisme, juntament amb els justificants de despesa, tret que es tracti d'una entitat pública o que la convocatòria els eximeixi d'aquesta obligació perquè l'Administració de la Generalitat hagi acordat amb l'Administració de la Seguretat Social la consulta telemàtica directa per comprovar-ho.
La Direcció General del Patrimoni Cultural comprova d'ofici si la persona beneficiària està al corrent de les obligacions tributàries.
La signatura de la sol·licitud de subvenció per la persona beneficiària implica l'autorització per fer-ne la comprovació.
12.3 Cal presentar un informe sobre el resultat de la intervenció, d'acord amb l'article 11.1.g) del Decret 78/2002, de 5 de març, del Reglament de protecció de protecció del patrimoni arqueològic i paleontològic, en suport informàtic o en paper, en el termini de dos mesos des de l'acabament dels treballs de camp i, com a màxim, fins la data límit de la justificació.
Si s'ha presentat amb anterioritat al període de justificació o abans de la presentació dels justificants econòmics o per part de persona diferent, cal acreditar-ho.
Si la intervenció no ha finalitzat totalment en la data límit de justificació, és igualment obligatòria la seva presentació referida als treballs ja realitzats, amb independència de l'obligació de presentar posteriorment l'informe complet.
En qualsevol cas, els informes han d'incloure en portada o a la primera pàgina la identificació del període autoritzat i del període dels treballs reals, indicant si han acabat els treballs de camp.
12.4 La Direcció General del Patrimoni Cultural pot demanar tots els aclariments i la documentació complementària que consideri necessaris..13 Publicitat
La Direcció General del Patrimoni Cultural dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis ubicat al carrer de la Portaferrissa, 1-3, de Barcelona i a les diferents seus territorials del Departament de Cultura i Mitjans de Comunicació i, en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..14 Altres obligacions de les persones beneficiàries
Qualsevol canvi en el projecte o calendari presentat s'ha de notificar per escrit al Departament de Cultura i Mitjans de Comunicació, el qual valora la modificació i la pot acceptar si no comporta canvis substancials ni suposa un incompliment dels requisits i condicions establerts en aquestes bases.
La modificació es pot considerar acceptada si el Departament de Cultura i Mitjans de Comunicació no es manifesta en el sentit contrari en el termini d'un mes a partir de la data de recepció de la notificació al Registre de la Direcció General del Patrimoni Cultural o de les diferents seus territorials del Departament de Cultura i Mitjans de Comunicació, llevat dels casos en què la modificació desvirtués la naturalesa o els efectes de la concessió.
Els canvis no comunicats o que no hagin estat acceptats poden ser considerats com a incompliment per part de l'empresa beneficiària, la qual cosa pot donar lloc al reintegrament total o parcial de la subvenció.
b) Notificar a la Direcció General del Patrimoni Cultural els ajuts obtinguts o demanats d'altres administracions o entitats públiques o privades, nacionals o internacionals rebudes amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació del Departament de Cultura i Mitjans de Comunicació, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip de del Departament de Cultura i Mitjans de Comunicació i l'expressió.amb la col·laboració del Departament de Cultura i Mitjans de Comunicació. en tots els elements informatius i publicitaris relacionats amb l'activitat subvencionada, especialment en els elements de senyalització, publicacions i presentacions dels resultats..15 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció..16 Reintegrament
El Departament de Cultura i Mitjans de Comunicació pot exigir el reintegrament total o parcial de les subvencions amb l'obligació de retornar l'import rebut i de pagar d'interès de demora corresponent, en els supòsits següents:
c) Incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, en cas d'empreses.